കനത്ത മഴയില് കരകവിഞ്ഞ് അച്ചന്കോവിലാര് പത്തനംതിട്ട: രണ്ടുദിവസമായി തോരാതെ പെയ്ത മഴയില് അച്ചന്കോവിലാര് കരകവിഞ്ഞു. ഇന്നലെ പുലര്ച്ചെ മുതല് നദിയുടെ തീരങ്ങളില് വെള്ളപ്പൊക്ക കെടുതികള് അനുഭവപ്പെ ട്ടു. എന്നാല് ഇന്നലെ പകല് മഴ കുറഞ്ഞുനിന്നത് ആശ്വാസമായി. കോന്നിയുടെ കിഴക്കന് മേഖലയില് നദി കരകവിഞ്ഞിരുന്നു. അച്ചന്കോവില് വനമേഖലയില് മഴ ശക്തമായതോടെ നദിയില് ജലനിരപ്പ് ക്രമാതീതമായി ഉയരുകയായിരുന്നു.കല്ലേലി, അരുവാപ്പുലം, കോന്നി മേഖലകളിലെ താഴ്ന്ന പ്രദേശങ്ങളില് രാവിലെ തന്നെ വെള്ളം കയറി. വാഴമുട്ടം, താഴൂര്ക്കടവ്, വള്ളിക്കോട്, ഓമല്ലൂര് എന്നിവിടങ്ങളിലും വെള്ളം കയറി. പത്തനംതിട്ടയില് നിന്ന് വാഴമുട്ടം റോഡില് പല ഭാഗങ്ങളിലും വെള്ളം കയറി. പത്തനംതിട്ട ടൗണില് സ്റ്റേഡിയം ജംഗ്ഷനോടു ചേര്ന്ന അഴൂര് ഭാഗങ്ങളില് പലയിടത്തും വെള്ളക്കെട്ടുകളുണ്ടായി. പത്തനംതിട്ട കോ ഓപ്പറേറ്റീവ് കോളജ്, മേരിമാതാ പള്ളി, സ്കൂള് പരിസരങ്ങളിലും വെള്ളം കയറി. പത്തനംതിട്ട വാഴമുട്ടം ചന്ദനപ്പള്ളി, കോന്നി ചന്ദനപ്പള്ളി റോഡുകളിലും വെള്ളം കയറി. ഓമല്ലൂരിലെ താഴ്ന്ന പ്രദേശങ്ങളിലും ചെന്നീര്ക്കര, മുറിപ്പാറ ഭാഗങ്ങളിലും വെള്ളപ്പൊക്ക കെടുതികളുണ്ടായി. ഇന്നലെ പകല് മഴ കുറവായതിനാല് വെള്ളം കയറിയ പ്രദേശങ്ങളില് നിന്നു വേഗത്തില് ഇറങ്ങുന്നുണ്ടായിരുന്നു. പന്തളം നഗരസഭ പ്രദേശത്തും അച്ചന്കോവിലാറ്റില് നിന്നുള്ള പ്രളയക്കെടുതി അനുഭവപ്പെട്ടു.